بلاروسون پایتاختی مینسک-ین موختلیف رایون‌لاریندا بازار گونو کئچیریلن ایجازه‌سیز اعتراض آکسیاسیندا 400-دن چوخ اعتیراضچی ساخلانیلیب.
بو باره‌ده اؤلکه‌نین ایچ ایشلر ناظیرلیگی‌نین مطبوعات خیدمتیندن بیلدیریلیب.
یاییلان معلوماتدا قئید اولونوب کی، سپتامبرین 13-ده یئرلی واختلا ساعات 19:00-دان اعتباراً اؤلکه‌دکی اعتراض آکسیا‌لاری، مینسک استثنا اولماقلا، دئمک اولار کی، هر یئرده بیتیب. بیر نئچه یوز نفر ساخلانیلیب. پایتاختین موختلیف بؤلگه‌لرینده 400-دن چوخ آدام نظارته آلینیب.
قئید ائده کی، بلاروس-دا آوقوستون 9-دا کئچیریلن پرزیدنت سئچکی‌لرینده موجود پرزیدنت آلکساندر لوکاشنکونون غلبه‌سیندن سونرا "سئچکی‌لرده ساختاکارلیق اولدوغو" ادعاسی ایله اعتراض آکسیا‌لاری باشلاییب. نوماییشچی‌لر یئنی سئچکی کئچیریلمه‌سیله یاناشی اؤلکه‌ده آنایکونستیتوسیایا دییشیک‌لیک ائدیلمه‌سینی ده ایستییرلر.
